Na osnovu člana 17. stav 3. Zakona o sprečavanju sukoba interesa u organima vlasti Republike Srpske („Službeni glasnik Republike Srpske“ broj 73/08 i 52/14), člana 58. stav (1) alineja 5. Poslovnika Narodne skupštine Republike Srpske („Službeni glasnik Republike Srpske“ 66/20) i Odluke Komisije za izbor i imenovanje Narodne skupštine Republike Srpske, broj: 02/4.01-1-011-259-5/21 od 17. februara 2021. godine, Komisija za izbor i imenovanje Narodne skupštine Republike Srpske raspisuje

**J A V N I K O N K U R S**

**za izbor Komisije za žalbe**

**I – Raspisuje se Javni konkurs za izbor Komisije za žalbe**

Komisija za žalbe sastoji se od predsjednika i četiri člana koja su stručnim, radnim i moralnim kvalitetima dokazali svoju nepristrasnost i savjesnost.

**II – OPIS POSLOVA KOMISIJE ZA ŽALBE**

Protiv prvostepene odluke Komisije za utvrđivanje sukoba interesa u organima vlasti Republike Srpske, žalba se može izjaviti Komisiji za žalbe.

**III - MANDAT**

Mandat članova Komisije traje četiri godine.

**IV - OPŠTI USLOVI ZA KANDIDATE**

1. da su državljani Bosne i Hercegovine, odnosno državljani Republike Srpske sa prebivalištem u Republici Srpskoj,
2. da su stariji od 18 godina,
3. da imaju opštu zdravstvenu sposobnost,
4. da nisu otpušteni iz državne službe, na bilo kojem nivou vlasti u BiH (bilo na nivou države ili entiteta) kao rezultat disciplinske mjere, u periodu od tri godine prije objavljivljivanja Konkursa,
5. da nisu osuđivani za krivično djelo na bezuslovnu kaznu zatvora od najmanje šest mjeseci ili za krivično djelo koje ih čini nepodobnim za obavljanje dužnosti, odnosno da se protiv njih ne vodi krivični postupak,
6. da ne služe kaznu izrečenu od strane Međunarodnog suda za bivšu Jugoslaviju i da nisu pod optužnicom tog Suda, a da se nisu povinovali nalogu da se pojave pred Sudom.

**V - POSEBNI USLOVI**

Kandidati, pored opštih, moraju ispunjavati i sljedeće posebne uslove:

- predsjednik i članovi Komisije mogu biti biti lica koja su stručnim, radnim i moralnim kvalitetima dokazala svoju nepristrasnost i savjesnost. Najmanje jedan član Komisije mora biti diplomirani pravnik sa položenim pravosudnim ispitom,

- najmanje tri godine radnog iskustva,

- poznavanje oblasti o sprečavanju sukoba interesa u organima vlasti Republike Srpske,

- dokazani rezultati rada na ranijim poslovima,

- članovi Komisije ne mogu biti lica iz člana 4. t. a),b) i v) Zakona o sprečavanju sukoba interesa u organima vlasti Republike Srpske i lica zaposlena u republičkim organima,

- predsjednik i članovi Komisije ne mogu obavljati dužnost u organima stranke, udruženja ili fondacije koje su organizaciono ili finansijski povezani sa strankom, ne mogu biti uključeni u bilo kakvu stranačku aktivnost, niti smiju biti u sukobu interesa u smislu Zakona o sprečavanju sukoba interesa u organima vlasti Republike Srpske.

**VI - POTREBNA DOKUMENTA**

Uz prijavu na Konkurs, sa adresom prebivališta i brojem telefona kandidati su dužni dostaviti dokaze o ispunjavanju opštih i posebnih uslova:

* biografiju o kretanju u službi,
* uvjerenje o državljanstvu, ne starije od šest mjeseci,
* izvod iz matične knjige rođenih, ne starije od šest mjeseci,
* uvjerenje o opštoj zdravstvenoj sposobnosti, ne starije od šest mjeseci,
* ovjerenu kopiju diplome, o završenoj školskoj spremi (priznate diplome ukoliko su stečene izvan teritorije Republike Srpske i Bosne i Hercegovine u skladu sa Zakonom o visokom obrazovanju („Službeni glasnik Republike Srpske“, broj 67/20) i Zakona o zvanjima koja se stiču završetkom visokog obrazovanja („Službeni glasnik Republike Srpske“, broj 33/14 i 63/14),
* ovjerenu kopiju lične karte,
* uvjerenje da nisu osuđivani za krivično djelo, odnosno da se protiv njih ne vodi krivični postupak, ne starije od šest mjeseci,
* potpisanu i od nadležnog organa ovjerenu izjavu o ispunjavanju uslova iz tačkeIV stav 1. podtačke 4. i 6. ovog Konkursa i
* potvrdu o radnom iskustvu.

Sa svim kandidatima koji uđu u uži izbor Komisija za izbor i imenovanje obaviće intervju, o čemu će kandidati biti blagovremeno obavješteni.

Imajući uvidu ovlašćenja ombudsmana koja proističu iz člana 16. Zakona o ministarskim, vladinim i drugim imenovanjima Republike Srpske, vezano za prigovore na konačna imenovanja, postoji potreba stalnog uvida u podnesena dokumenta, te se iz tog razloga dokumenta priložena uz prijave na Konkurs neće vraćati kandidatima.

**VIII – ROK ZA PODNOŠENJE PRIJAVA**

Rok za podnošenje prijava je 15 dana od dana objavljivanja Javnog konkursa.

Neblagovremene i nepotpune prijave neće se uzeti u razmatranje.

Prijave sa potrebnom dokumentacijom dostavljaju se lično(pisarnica) ili preporučeno putem pošte, na adresu:

Narodna skupština Republike Srpske

* Komisija za izbor i imenovanje, sa naznakom „Prijava na konkurs - ne otvarati“,

Trg jasenovačkih žrtava broj 1

78 000 Banja Luka

**IX – OBJAVLJIVANJE**

Javni konkurs biće objavljen u dnevnom listu „Glas Srpske“ i „Službenom glasniku Republike Srpske“ kao i na veb stranici Narodne skupštine Republike Srpske [www.narodnaskupstinars.net](http://www.narodnaskupstinars.net).

U slučaju da Konkurs ne bude objavljen istovremeno, rok za podnošenje prijava računaće se od dana poslednjeg objavljivanja.

Broj: 02/4.01-1-011-259-6/21 **PREDSJEDNIK KOMISIJE**

Datum: 17. februar 2021. godine **Radovan Vuković,s.r.**